การรถไฟรัสเซียเสนอสร้างถนนไฮเวย์ 20000 กม. เชื่อมปารีส-นิวยอร์ก 
(ขอบคุณภาพจาก © DR),ผู้ว่าการรถไฟรัสเซีย ผุดไอเดียโครงการอภิมหาโปรเจกต์ สร้างถนนไฮเวย์เชื่อมระหว่างกรุงปารีส กับนครนิวยอร์ก ระยะทางถึง 2 หมื่น กม.,เมื่อ 11 ธันวาคม 2558 นิตยสารปารีส์แมทช์ ในฝรั่งเศส รายงาน โครงการอภิมหาโปรเจกต์ ที่น่าจะเป็นไปได้ของนายวลาดิมีร์ เอียคูนิน ผู้ว่าการรถไฟรัสเซีย ซึ่งมีความใกล้ชิดกับประธานาธิบดีวลาดิเมียร์ ปูตินแห่งรัสเซีย ที่เสนอโครงการสร้างถนนไฮเวย์ เชื่อมต่อระหว่างกรุงปารีส เมืองหลวงของฝรั่งเศส กับนครนิวยอร์ก ประเทศสหรัฐฯ ระยะทางยาวถึง 20,000 กิโลเมตร,โครงการพัฒนาทราน-ยูเรเซียนเบลท์ (Trans-Eurasian Belt Development - TEPR) มีโครงการสร้างเครือข่ายเส้นทางเชื่อมต่อพาดผ่านยุโรปตะวันออก, รัสเซีย (รวมทั้งไซบีเรีย), อะแลสกา, แคนาดา และสหรัฐอเมริกา โดยขณะนี้มี 2 แนวทางสำหรับเชื่อมต่อช่องแคบเบริง ซึ่งเป็นช่องทะเลเล็กๆ ระหว่างแหลมเดจเนฟ ของรัสเซีย ตะวันออกสุดของทวีปอเมริกัน กับแหลมพรินซ์ ออฟเวลส์ รัฐอะแลสกา ตะวันตกสุดของทวีปอเมริกาเหนือ  มีระยะทาง 88 กิโลเมตร ว่าจะเป็นสะพานหรืออุโมงค์ใต้น้ำ ขณะที่การเดินทางบนถนนไฮเวย์สายนี้ จะใช้เวลาในการเดินทาง 160 ชั่วโมง หรือ 7 วัน โดยใช้ความเร็ว 130 กิโลเมตรต่อชั่วโมง ในการเดินทางตามเส้นทางในโครงการ,นายเอียคูนินให้สัมภาษณ์ปารีส์แมทช์ว่า โครงการก่อสร้างถนนไฮเวย์อภิมหาโปรเจกต์เส้นทาง 20,318 กิโลเมตร จะทำให้รัสเซียเป็นศูนย์กลางของโลก จะมีการสร้างทางรถไฟความเร็วสูง ท่อส่งน้ำมันหรือก๊าซ และศูนย์ชุมชนระหว่างเส้นทางอีกด้วย โครงการสร้างไฮเวย์มหึมาดังกล่าวจะทำให้รัสเซียกลายเป็นศูนย์กลางการออกแบบและพัฒนาเทคโนโลยีระดับสูง นายเอียคูนินระบุ สำหรับงบประมาณที่จะต้องใช้สำหรับโครงการอภิมหาโปรเจกต์ดังกล่าว ประธานการรถไฟรัสเซียประเมินว่า อยู่ท่ีระดับหลายแสนล้าน แต่ผลตอบแทนจากการลงทุนทางเศรษฐกิจก็มหาศาลคุ้มค่ากับการลงทุน 
ผู้ว่าการรถไฟรัสเซีย ผุดไอเดียโครงการอภิมหาโปรเจกต์ สร้างถนนไฮเวย์เชื่อมระหว่างกรุงปารีส กับนครนิวยอร์ก ระยะทางถึง 2 หมื่น กม.
รัสเซีย,เสนอโครงการ,สร้างถนนซุปเปอร์ไฮเวย์,ปารีส,ช่องแคบเบริง,นิวยอร์ก,สหรัฐฯ,โครงการอภิมหาโปรเจกต์,ข่าว,ข่าวต่างประเทศ,ไทยรัฐออนไลน์